# Alcatraz

### Fra Wikipedia, den frie encyklopædi

Du har nye beskeder (forskel fra næstsidste redigering).
Alcatraz-øen set på afstand
Alcatraz-øen tæt på

Alcatraz (med øgenavnet The Rock - Stenen) er en ø med et nu nedlagt fængsel midt i San Francisco-bugten i California, USA.

Oprindeligt var det den amerikanske hær, der fra 1850 brugte Alcatraz, og siden begyndte at bruge stedet til et fængsel. Imidlertid fandt hæren, at det ikke var godt for rekrutteringen af nye soldater, at man havde et fængsel der var synligt fra det meste af San Francisco. Hæren besluttede derfor at skille sig af med Alcatraz.

I mellemtiden havde krisen i 1930'erne gjort så mange mennesker desperate, at kriminaliteten var gået voldsomt op i USA, og samtidig havde spiritusforbudet skabt meget lukrative forretninger for gangsterne med at smugle, producere og sælge spiritus, hvilket havde skabt en meget stor masse af gangstere.

Forbundspolitiet begyndte således efterhånden at opleve pladsproblemer i landets fængsler - specielt set i lyset af, at det ofte drejede sig om farlige personer, der også var meget villige til flugtforsøg. Man havde derfor nogle store krav til fængselscellerne.

Med disse forbrydere i tankerne begyndte de derfor at lede efter et nyt superfængsel, men fik øjnene op for, at det slet ikke var nødvendigt med nybyggeri. På den måde blev det i 1933 besluttet at lade Alcatraz-øen med tilhørende fængsel overgå fra hæren til FBI.

Fængslet er særligt "berømt" for perioden 1934-1963, hvor en lang række store og kendte forbrydere sad fængslede. Blandt de indsatte kunne de ansatte hilse på Al Capone, Robert Franklin Stroud, James "Whitey" Bulger og Alvin "Creepy" Karpis.

Ideologien i fængslet var, at fangerne kun havde ret til føde, tøj, læ og tilsyn af en læge. Alt andet var privilegier, som fangerne skulle gøre sig fortjent til. Arbejde var et privilegium, ligeledes var læsestof, gårdture, m.m. Hvis fangerne ikke opførte sig ordentligt kunne selv lys, seng, og andet tages fra dem i celler, hvor intet lys slap ind. Det er aldrig officielt lykkedes at flygte fra Alcatraz, der er dog fem der savnes, men de kan også være druknet, da der er meget strøm i vandet lige uden for øen.

FBI lukkede fængslet i 1963, da vejret havde tæret hårdt på bygninger, og det ville være for dyrt at renovere. Samtidig var de almindelige driftsomkostninger ret høje netop pga. øens beliggenhed, der gjorde, at alle ressourcer enten måtte produceres lokalt eller sejlet ud fra fastlandet.

I dag er øen blevet udnævnt til en nationalpark, hvor fugle og planter trives.

## [redigér] Besøg på Alcatraz

Efter lukningen er fængslet blevet en turistattraktion

Efter lukningen er stedet blevet en velbesøgt turistattration, der administreres af National Park Service.

Under et besøg på øen kan man følges med en fortællende guide eller lade historien få fortalt i øens biograf. Undervejs kan man desuden få fortællingen via et indspillet lydbånd, hvor der også er blevet lagt en række passende lydeffekter på til at skabe den rette stemning.

## [redigér] Film om Alcatraz

Gennem tiderne har fængslet været ramme om en lang række spillefilm, sat scene i tv-serier og figureret i computerspil. Blandt de mange titler kan nævnes:

- The Rock med bl.a. Sean Connery og Nicolas Cage.
- Murder in the First med bl.a. Kevin Bacon.
- Escape from Alcatraz med bl.a. Clint Eastwood
- Half past dead med bla. Steven Seagal og Ja Rule

## [redigér] Eksterne henvisninger

- National Park Services side om øen

| Commons har billeder og/eller lyd med forbindelse til: Alcatraz

- Fængselvæsenets side om fængslets historie
- Satellitfoto af Alcatraz

Hentet fra "http://da.wikipedia.org../../../a/l/c/Alcatraz.html"

Kategorier: Øer i USA | Fængsler, fangelejre og lignende

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Български
- বাংলা
- Bosanski
- Česky
- Deutsch
- Ελληνικά
- English
- Español
- Suomi
- Français
- עברית
- Hrvatski
- Bahasa Indonesia
- Íslenska
- Italiano
- 日本語
- Nederlands
- ‪Norsk (bokmål)‬
- Polski
- Português
- Română
- Русский
- Simple English
- Slovenčina
- Svenska
- 中文